zmluvA o dielo

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov

**Čl. 1 ZMLUVNÉ STRANY :**

1.1. Objednávateľ : **Mesto Trnava**

 Hlavná č. 1

 917 71 Trnava

 IČO: 00 313 114

 DIČ: 202 1175 728

 štatutárny zástupca: JUDr. Peter Bročka, LL.M., primátor

 zást. pre veci zmluvné: JUDr. Peter Bročka, LL.M.

 zást. pre veci technické: Ing. arch. Tomáš Guniš

 Ing. arch. Peter Purdeš

 bankové spojenie: VÚB Trnava

 č. účtu: SK59 0200 0000 0000 2692 5212

 telefón: 033/32 36 249

 e-mail: tomas.gunis@trnava.sk, peter.purdes@trnava.sk

(ďalej len „Objednávateľ“)

1.2. Zhotoviteľ: **VYPLNÍ UCHÁDZAČ**

 IČO:

 DIČ:

štatutárny zástupca:

 zást. pre veci zmluvné:

 zást. pre veci technické:

 reg. číslo SKSI:

 bankové spojenie:

 č. účtu:

 telefón:

e-mail:

(ďalej len „Zhotoviteľ“ a spolu s „Objednávateľom“ ďalej len „Zmluvné strany“)

**Preambula**

 Táto zmluva o dielo (ďalej len „Zmluva“) sa uzatvára ako výsledok verejného obstarávania zákazky na poskytnutie služby podľa § 117 zákona č. 343/2015 Z.z. o verejnom obstarávaní a o zmene doplnení niektorých zákonov v znení neskorších predpisov.

**Čl. 2 PREDMET ZMLUVY**

* 1. Zhotoviteľ sa zaväzuje, že v rozsahu výzvy na predloženie ponuky a jej príloh zo dňa 24.04.2018 ktorá tvorí prílohu tejto zmluvy a za podmienok dohodnutých v tejto Zmluve vypracuje vo vlastnom mene a na vlastnú zodpovednosť pre Objednávateľa a odovzdá Objednávateľovi predmet zmluvy „Zmeny a doplnky Územného plánu centrálnej mestskej zóny Trnava“ (ďalej len „Dielo“).

 Špecifikácia bližšie určujúca rozsah a obsah Diela je uvedená vo výzve na predloženie ponuky a jej prílohách zo dňa 24.04.2018, ktorá tvorí prílohu č. 2 tejto Zmluvy.

**Čl. 3 povinnosti zmluvných strán**

* 1. Dielo musí byť spracované v súlade so Zákonom č. 50/76 Zb. o územnom plánovaní a stavebnom poriadku (Stavebný zákon) v znení neskorších predpisov a príslušných ustanovení Vyhlášky č. 55/2001 Z.z. o územnoplánovacích podkladoch a územnoplánovacej dokumentácii, hlavne § 13 - obsah územného plánu zóny.
	2. Pri vyhotovovaní Diela sa bude Zhotoviteľ riadiť platnými právnymi predpismi, ďalšími všeobecne záväznými predpismi s dopadom na Dielo, príslušnými technickými normami, zápismi a dohodami Zmluvných strán, ako aj vyjadreniami verejnoprávnych orgánov a organizácií.
	3. Zhotoviteľ sa zaväzuje spolupracovať pri prerokovávaní návrhu územnoplánovacej dokumentácie a pri vyhodnocovaní pripomienok a stanovísk.
	4. Objednávateľ sa zaväzuje, že poskytne Zhotoviteľovi účinné spolupôsobenie a že dokončené Dielo prevezme a zaplatí za jeho zhotovenie dohodnutú cenu.

**Čl. 4 čas plnenia a sPÓSOB odovzdania DIELA**

4.1. Zhotoviteľ sa zaväzuje, že vypracuje a dodá Dielo v nasledovných termínoch:

 **Návrh** zmien a doplnkov určený k prerokovaniu: najneskôr **do 30.11.2018**

 **Čistopis** zmien a doplnkov po vyhodnotení a zapracovaní pripomienok: najneskôr **do 30.06.2019**

4.2. Dodržanie dohodnutých termínov je závislé od riadneho a včasného spolupôsobenia Objednávateľa dohodnutého v tejto Zmluve. Po dobu meškania Objednávateľa s poskytnutím spolupôsobenia nie je Zhotoviteľ v omeškaní so splnením povinností dodať Dielo v dohodnutom termíne.

4.3. Predmet zmluvy podľa čl. 2. tejto zmluvy je splnený riadnym vypracovaním a odovzdaním Diela Objednávateľovi. Odovzdaním Diela sa rozumie osobné odovzdanie územnoplánovacej dokumentácie Objednávateľovi s potvrdením o prevzatí – Protokol o odovzdaní a prevzatí.

4.4. Zhotoviteľ sa zaväzuje Dielo odovzdať riadne zhotovené a v dohodnutom čase Objednávateľovi.

4.5. Návrh a čistopis Zmien a doplnkov ÚPN CMZ bude vypracovaný v slovenskom jazyku.

Návrh zmien a doplnkov určený k prerokovaniu bude odovzdaný:

- v tlačenej forme v troch vyhotoveniach

- v elektronickej forme na CD nosiči grafická časť (DGN, DWG) a vo formáte PDF 1x, textová časť aj vo formáte Word (len pre pracovné účely) 1x

 Čistopis bude zmien a doplnkov bude odovzdaný:

- v tlačenej forme v štyroch vyhotoveniach

- v elektronickej forme na CD nosiči grafická časť (DGN, DWG) a vo formáte PDF 2x, textová časť aj vo formáte Word (len pre pracovné účely) 2 x

**Čl. 5 cena DIELA**

 5.1. Celková cena diela je stanovená dohodou Zmluvných strán v zmysle zákona č. 18/1996 Z. z. o cenách v znení neskorších predpisov a predstavuje sumu:

 **Celková zmluvná cena: ................ eur** vrátane DPH, slovom ................................. eur.

|  |
| --- |
| **Zmeny a doplnky Územného plánu centrálnej mestskej zóny Trnava** |
| Cena bez DPH |   | € |
| DPH 20% |   | € |
| ***Cena celkom s DPH*** |  | **€** |

**Čl. 6 platobné podmienky**

6.1. Podkladom pre úhradu ceny za zhotovenie Diela resp. jeho časti podľa čl. 5.1 tejto Zmluvy budú faktúry vystavené Zhotoviteľom po splnení predmetu tejto zmluvy resp. jeho časti a odovzdaní Objednávateľovi podľa termínov a rozsahu uvedenom v čl. 4 bod 4.1. tejto Zmluvy.

6.2. Faktúry musia obsahovať všetky náležitosti podľa Zákona o účtovníctve 431/2002 Z. z. v znení neskorších predpisov.

6.6. Splatnosť faktúr je 14 dní od doručenia faktúry Objednávateľovi.

**čl. 7 Zodpovednosť za vady, záruka**

7.1. Dielo má vady, ak nie je spracované v súlade s požiadavkami Objednávateľa vyplývajúcimi z tejto Zmluvy ako aj zápisov a ďalších dohôd alebo dodatkov k tejto Zmluve.

7.2. Zhotoviteľ zodpovedá za vady Diela, ak boli spôsobené porušením jeho povinností alebo vznikli jeho zavinením.

7.3. Záručná doba je päť rokov a začína plynúť odo dňa odovzdania Diela Objednávateľovi.

7.4. Zhotoviteľ vyhotoví Dielo vo vlastnom mene a na vlastnú zodpovednosť.

7.5. Zhotoviteľ nezodpovedá za vady diela, ktoré boli spôsobené použitím podkladov prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, neaktuálnosť prípadne na tieto skutočnosti upozornil Objednávateľa, avšak ten na ich použití písomne trval.

7.6. Objednávateľ má právo požadovať a Zhotoviteľ má povinnosť bezplatne odstrániť oprávnene uplatnenú vadu Diela. Zhotoviteľ sa zaväzuje odstrániť tieto vady v termíne dohodnutom s Objednávateľom, najneskôr však do dvoch mesiacov od doručenia písomného uplatnenia reklamácie.

**čl. 8 SANKCIE**

8.1. V prípade, že Zhotoviteľ nedodá Dielo v dohodnutom termíne, Objednávateľ má právo na zmluvnú pokutu vo výške 0,05 **%**  sumy diela bez DPH za každý deň omeškania až do jeho prevzatia Objednávateľom.

8.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,05 % z dlžnej sumybez DPH za každý deň omeškania úhrady.

8.3. V prípade nedodržania termínu odstránenia vady Diela podľa čl. 7 bod 7.6. tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške 1.000,- eur (slovom jeden tisíc).

8.4 Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku Zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**čl. 9 Spolupôsobenie a podklady objednávateľa**

9.1. Objednávateľ sa zaväzuje, že poskytne Zhotoviteľovi podklady a informácie potrebné pre vypracovanie Diela bezodkladne po nadobudnutí účinnosti tejto Zmluvy.

9.2. Objednávateľ sa zaväzuje, že počas spracovania Diela poskytne zhotoviteľovi v nevyhnutnom rozsahu spolupôsobenie spočívajúce najmä v odovzdaní tých podkladov, ktoré požaduje, aby boli zapracované do Diela a v spresnení tých údajov a podkladov, ktorých potreba sa preukáže v priebehu plnenia tejto Zmluvy.

9.3. Objednávateľ písomne oznámi Zhotoviteľovi ukončenie prerokovania, odsúhlasenia resp. schválenia Diela.

9.4. Objednávateľ v rámci svojich kompetencií poskytne pomoc pri získaní potrebných podkladov pre vyhotovenie Diela.

9.5. Zhotoviteľ je povinný prevzaté podklady bez zbytočného odkladu vrátiť Objednávateľovi, ak ich vrátenie bude vyžadovať, a to najneskôr po ukončení Diela.

**čl. 10 odstúpenie od zmluvy**

10.1. Objednávateľ je oprávnený odstúpiť od tejto Zmluvy v prípade podstatného porušenia tejto Zmluvy zo strany Zhotoviteľa. Zmluvné strany považujú za podstatné porušenie tejto zmluvy, ak Zhotoviteľ:

 a) bude meškať s termínom plnenia dohodnutým v tejto Zmluve viac ako 20 dní,

 b) v rozpore s ustanoveniami tejto Zmluvy prestal vykonávať práce na zhotovení Diela, alebo inak prejavuje svoj úmysel nepokračovať v plnení Zmluvy,

10.2. V prípade zastavenia prác na viac ako 2 týždne na predmete Zmluvy alebo odstúpenia od Zmluvy zo strany Objednávateľa počas zhotovovania Diela bez zavinených príčin zo strany Zhotoviteľa, uhradí Objednávateľ služby podľa preukázateľného stupňa rozpracovanosti Diela, ak sa Zmluvné strany nedohodnú inak.

10.3. Zhotoviteľ je oprávnený od Zmluvy odstúpiť v prípade, že Objednávateľ odmietne poskytnúť potrebné spolupôsobenie a plnenie podmienok dohodnutých podľa tejto Zmluvy, ktoré by podstatným spôsobom znemožňovalo Zhotoviteľovi plniť podmienky uvedené v tejto Zmluve. Tieto okolnosti je Zhotoviteľ povinný preukázať – podrobne dokladovať a špecifikovať.

**Čl. 11 OSTATNÉ USTANOVENIA**

11.1. Objednávateľ má v priebehu celého procesu spracovávania Diela právo na výkon kontroly prostredníctvom osôb uvedených v čl. 1 bod 1.1. z hľadiska stavu rozpracovanosti, úplnosti a kvality spracovávaného Diela.

11.2. Zmluvné strany sa dohodli, že pristúpia na zmenu záväzku vo forme písomného Dodatku k tejto zmluve v prípadoch, kedy sa po uzavretí Zmluvy zmenia zásadné skutočnosti, rozhodujúce pre uzavretie tejto Zmluvy, alebo vzniknú nové požiadavky Objednávateľa, ktoré Objednávateľ nemohol predvídať pred uzatvorením tejto Zmluvy.

11.3. Pokiaľ budú mať dohody uzavreté podľa bodu 11.1. tohto článku Zmluvy Zmluvnými stranami v priebehu zhotovenia Diela vplyv na objem a kvalitu prác, teda aj na cenu a čas plnenia Diela, Zmluvné strany sa zaväzujú upraviť dodatkom k Zmluve cenu Diela, ako aj čas plnenia vo väzbe na zmenu predmetu plnenia.

11.4. K predmetu Zmluvy v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie Diela podľa tejto Zmluvy v rozsahu podľa § 19 ods. 4 Autorského zákona, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.

11.5. Zhotoviteľ sa zaväzuje, že získané podklady, údaje a výsledky neposkytne bez súhlasu Objednávateľa tretej osobe.

11.6. Zhotoviteľ nesmie poveriť vykonaním Diela inú právnickú alebo fyzickú osobu bez predchádzajúceho súhlasu Objednávateľa. Nesplnením tejto podmienky má Objednávateľ právo odstúpiť od zmluvy.

**Čl. 12 záverečné ustanovenia**

12.1. Táto Zmluva nadobúda platnosť dňom podpísania Zmluvnými stranami a týmto dňom sú Zmluvné strany viazané prejavmi vôle. Táto Zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava. Táto Zmluva je platná do skončenia záručnej doby Diela.

12.2. Túto Zmluvu je možné meniť a dopĺňať len formou písomných dodatkov podpísaných oprávnenými zástupcami Zmluvných strán.

12.3. Prílohy:

 Príloha 1) Cenová kalkulácia

Príloha 2) Výzva na predloženie ponuky zo dňa 24.04.2018

12.4. Zmluvné strany vyhlasujú, že si Zmluvu prečítali, porozumeli jej textu a na znak súhlasu s jej obsahom ju vlastnoručne podpísali.

12.5. Táto Zmluva je vyhotovená v piatich rovnopisoch, z ktorých po podpísaní Objednávateľ obdrží štyri vyhotovenia a Zhotoviteľ jedno vyhotovenie.

12.6. Zmluva bola zverejnená dňa ..............

V Trnave, dňa ............2018 V ............, dňa ...............2018

Za Objednávateľa: Za Zhotoviteľa:

................................................... .................................................

 JUDr. Peter Bročka, LL.M.

 primátor mesta Trnava